4. การประกอบธุรกิจแต่ละประเภทบริการ

4.1 ลักษณะการให้บริการ

บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน)
ซึ่งเป็นสมาชิกตลาดหลักทรัพย์แห่งประเทศไทยหมายเลข 26
โดยได้รับใบอนุญาตประกอบธุรกิจหลักทรัพย์ 4 ประเภท ได้แก่ นายหน้าซื้อขายหลักทรัพย์
ค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์ นอกจากนี้ บริษัทฯ
ยังได้รับความเห็นชอบให้ประกอบธุรกิจที่ปรึกษาทาง
การเงินและธุรกิจการเป็นตัวแทนสนับสนุนการขายและรับซื้อคืนหน่วยลงทุน
และร่วมมือกับบริษัทหลักทรัพย์ เพื่อธุรกิจหลักทรัพย์ จำกัด (มหาชน)
ในการให้บริการยืมและให้ยืมหลักทรัพย์ ซึ่งปัจจุบันบริษัทฯ ประกอบธุรกิจนายหน้าซื้อขายหลักทรัพย์
การจัดจำหน่ายหลักทรัพย์ และธุรกิจการเป็นตัวแทนสนับสนุนการขายและรับซื้อคืนหน่วยลงทุน
สำหรับธุรกิจที่ปรึกษาทาง การเงิน บริษัทฯ
ได้ขอระงับการเป็นที่ปรึกษาทางการเงินเป็นการชั่วคราว
เนื่องจากแนวโน้มของความต้องการการบริการด้านนี้มีจำนวนลดลง ซึ่งบริษัทฯ
เน้นการประกอบธุรกิจนายหน้าซื้อขายหลักทรัพย์เป็นหลัก
และอยู่ระหว่างการพัฒนาธุรกิจตัวแทนซื้อขายหน่วยลงทุน

  4.1.1 ธุรกิจนายหน้าซื้อขายหลักทรัพย์

ธุรกิจนายหน้าซื้อขายหลักทรัพย์เป็นธุรกิจหลักของบริษัทฯ โดยรายได้กว่าร้อยละ 70
ของรายได้รวมมาจากธุรกิจนี้ โดยลูกค้าของบริษัทฯ
มีทั้งลูกค้าบุคคลและลูกค้าสถาบันทั้งในประเทศและต่างประเทศ ซึ่งบริษัทฯ
แบ่งการดูแลลูกค้าออกเป็น 2 ส่วนหลักๆ คือ สายธุรกิจรายย่อยดูแลลูกค้าบุคคล
และฝ่ายลูกค้าสถาบันดูแลลูกค้าสถาบัน ทั้งนี้ สัดส่วนการให้บริการแก่ลูกค้าบุคคล : ลูกค้าสถาบัน
ในปี 2552 – 2554 เท่ากับร้อยละ 80 : 20, 79 : 21 และ 78 : 22 ตามลำดับ
จะเห็นได้ว่าลูกค้าส่วนใหญ่ของบริษัทฯ กว่าร้อยละ 78 เป็นลูกค้าบุคคล

มูลค่าการซื้อขายหลักทรัพย์ของบริษัทฯ (ทั้งในตลาดหลักทรัพย์และตลาด MAI) ปี 2554
มีมูลค่าประมาณ 315,561 ล้านบาท ซึ่งครองส่วนแบ่งการตลาดร้อยละ 2.53 ซึ่งอยู่ในอันดับที่ 20
โดยลดลงจากปี 2553 ซึ่งครองส่วนแบ่งการตลาดร้อยละ 2.58 อยู่ในอันดับที่ 16
เนื่องจากการลดลงของมูลค่าการซื้อขายหลักทรัพย์ในบัญชีเครดิตบาลานซ์
และลูกค้าสถาบันต่างประเภท

ตารางแสดงส่วนแบ่งการตลาดมูลค่าการซื้อขายหลักทรัพย์ของบริษัทฯ
แยกตามประเภทของลูกค้าและประเภทบัญชี

บัญชีซื้อขายหลักทรัพย์ของบริษัทฯ แบ่งเป็น 4 ประเภท ดังนี้

1. บัญชีเงินสด (Cash Account) เป็นบัญชีที่ลูกค้าจะต้องชำระราคาค่าซื้อหลักทรัพย์ให้บริษัทฯ
ภายใน 3 วันทำการ นับถัดจากวันที่สั่งซื้อหลักทรัพย์ และบริษัทฯ
จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
นับถัดจากที่สั่งขายหลักทรัพย์เช่นกัน ซึ่งแบ่งออกได้เป็น 2 แบบ คือ

1.1 บัญชีเงินสดปกติ (Normal Cash) คือ
บัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่างๆ เช่น หน้าที่การงาน รายได้ประจำ
ประวัติ ฐานะ และหลักฐานทางการเงิน เป็นต้น ลูกค้าสามารถขอขยายวงเงินได้ ทั้งนี้
เป็นไปตามนโยบาย การพิจารณาอนุมัติวงเงินซื้อขายหลักทรัพย์ของบริษัทฯ

1.2 บัญชีเงินสดแบบมีหลักประกันเต็มจำนวน (Cash Balance) คือ
บัญชีที่วงเงินซื้อขายหลักทรัพย์จะเปลี่ยนแปลงไปตามจำนวนเงินคงเหลือที่ลูกค้าฝากไว้กับบริษัทฯ
หักด้วยมูลค่าซื้อหลักทรัพย์ที่ยังมิได้ชำระราคา

การจัดแบ่งประเภทบัญชีดังกล่าวข้างต้น มีวัตถุประสงค์เพื่อให้บริการที่เหมาะสมแก่ลูกค้าแต่ละราย
และสามารถนำมาใช้เป็นเครื่องมือในการบริหารความเสี่ยงได้อีกทางหนึ่ง อาทิเช่น
กรณีลูกค้าชาวต่างชาติที่ไม่มีถิ่นที่อยู่ในประเทศไทย บริษัทฯ
จะพิจารณาให้ลูกค้าเปิดบัญชีเงินสดแบบมีหลักประกันเต็มจำนวน
หรือลูกค้ารายที่เคยมีประวัติการชำระราคาหลักทรัพย์ไม่เป็นไปตามกำหนด บริษัทฯ
จะพิจารณาให้ลูกค้าเปลี่ยนไปใช้บัญชีเงินสดแบบมีหลักประกันเต็มจำนวน เป็นต้น

อนึ่ง ตามข้อบังคับตลาดหลักทรัพย์แห่งประเทศไทย
เรื่องหลักเกณฑ์และวิธีการเกี่ยวกับการซื้อขายหลักทรัพย์ด้วยเงินสด
กำหนดให้ลูกค้ารายใหม่ซึ่งเป็นบุคคลธรรมดาที่เปิดบัญชีซื้อขายหลักทรัพย์ตั้งแต่วันที่ 1 พฤศจิกายน
พ.ศ. 2548 ต้องชำระราคา ค่าซื้อและรับค่าขายผ่านระบบการหักบัญชีอัตโนมัติผ่านธนาคาร (ATS)
หรือผ่านบัญชีของลูกค้าที่มีอยู่กับบริษัทฯ เพื่อชำระราคาหลักทรัพย์ (Cash Balance)

2. บัญชีเครดิตบาลานซ์ (Credit Balance Account)
เป็นบัญชีที่ลูกค้าสามารถกู้ยืมเงินเพื่อซื้อหลักทรัพย์ได้
โดยลูกค้าต้องวางเงินสดและ/หรือหลักทรัพย์เป็นหลักประกันการชำระหนี้ ในอัตราส่วนขั้นต่ำที่บริษัทฯ
กำหนด ซึ่งต้องไม่ต่ำกว่าร้อยละ 50 ตามประกาศของตลาดหลักทรัพย์แห่งประเทศไทย
ซึ่งลูกค้าจะได้รับดอกเบี้ยจากบริษัทฯ หากจำนวนเงินสดที่วางเป็นหลักประกันสูงกว่ายอดหนี้
และจะต้องจ่ายดอกเบี้ยเงินกู้ยืมหากยอดหนี้สูงเกินกว่าเงินสดที่วางหลักประกัน

3. บัญชีอินเทอร์เน็ต (Internet Trading Account)
เป็นบัญชีซื้อขายหลักทรัพย์ที่ลูกค้าสามารถส่งคำสั่งซื้อขายหลักทรัพย์ด้วยตนเองผ่านทางระบบอินเทอร์เน็ต
ทั้งนี้ เพื่อเป็นการเสริมช่องทางการส่งคำสั่งซื้อขายหลักทรัพย์ของลูกค้า
โดยลูกค้าสามารถใช้บริการต่างๆ เช่น ดูข้อมูลความเคลื่อนไหวของราคาหลักทรัพย์ต่างๆ
ในตลาดหลักทรัพย์ และข้อมูลการลงทุนอื่นๆ
รวมทั้งตรวจสอบรายการหลักทรัพย์คงเหลือในบัญชีของลูกค้าเอง เป็นต้น

4. บัญชีตราสารอนุพันธ์ (Derivatives Account)
เป็นบัญชีซื้อขายล่วงหน้าที่ลูกค้าติดต่อสื่อสารกับเจ้าหน้าที่การตลาด
เพื่อให้เจ้าหน้าที่การตลาดส่งคำสั่งซื้อขายไปยังตลาดอนุพันธ์
เจ้าหน้าที่การตลาดที่ได้รับใบอนุญาตการเป็นผู้ติดต่อผู้ลงทุนสัญญาซื้อขายล่วงหน้าจะให้คำแนะนำและข้อมูลข่าวสารประกอบการตัดสินใจการลงทุนของลูกค้า
โดยลูกค้าต้องวางหลักประกันก่อนการ ซื้อขาย ตามนโยบายการควบคุมความเสี่ยงของบริษัทฯ
ซึ่งอนุญาตให้ลูกค้าวางหลักประกันเป็นเงินสดเท่านั้น

บริษัทฯ กำหนดวงเงินที่ขออนุมัติสำหรับการลงทุนในสัญญาซื้อขายล่วงหน้าโดยอ้างอิงจากข้อมูลต่างๆ
เช่นรายได้ มูลค่าหลักทรัพย์ที่ฝากไว้กับบริษัทฯ หรือเงินฝากธนาคาร
โดยขั้นตอนในการพิจารณาอนุมัติวงเงินและเปิดบัญชีซื้อขายสัญญา
ซื้อขายล่วงหน้าคล้ายคลึงกับขั้นตอนของการเปิดบัญชีหุ้น และทางบริษัทฯ อนุญาตให้มีการแยกวงเงิน
(Split) ที่เคยอนุมัติให้กับบัญชีหุ้นของลูกค้า
หากลูกค้ามีความประสงค์จะนำวงเงินมาลงทุนในบัญชีตราสารอนุพันธ์เพิ่ม ทั้งนี้ เป็นไปตามนโยบาย
การพิจารณาอนุมัติวงเงินซื้อขายหลักทรัพย์ของบริษัทฯ

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆ ไว้อย่างชัดเจน โดยสอดคล้องกับกฎ
ระเบียบ และข้อบังคับของหน่วยงานที่เกี่ยวข้อง คือ สำนักงานคณะกรรมการ ก.ล.ต.
และตลาดหลักทรัพย์แห่งประเทศไทย ไม่ว่าจะเป็น
การกำหนดให้การซื้อขายหลักทรัพย์ด้วยเงินสดต้องดำรงหลักประกันในบัญชีไว้ร้อยละ 15
ตามหลักเกณฑ์ เงื่อนไข และวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์
โดยหลักประกันที่บริษัทฯ รับจากลูกค้า จะต้องเป็นเงินสด หรือ หลักทรัพย์ หรือ
ใบสำคัญแสดงสิทธิที่จะซื้อหุ้นสามัญ ซึ่งเป็นหลักทรัพย์จดทะเบียนในตลาดหลักทรัพย์ เท่านั้น

นโยบายในการพิจารณาเปิดบัญชีและอนุมัติวงเงินซื้อขายหลักทรัพย์ให้แก่ลูกค้า

-   บัญชีเงินสด

บริษัทฯ มีนโยบายในการรับลูกค้าที่ดี มีความรู้ความเข้าใจในผลิตภัณฑ์การลงทุน
และมีความสามารถในการชำระราคา โดยในการตรวจสอบจะครอบคลุมถึงอาชีพการงาน ประวัติ
ความน่าเชื่อถือ ความเป็นผู้มีชื่อเสียงทางสังคม และหลักฐานแสดงฐานะการเงิน
มูลค่าของส่วนของผู้ถือหุ้น ประวัติการซื้อขายกับบริษัทหลักทรัพย์อื่น
และมูลค่าทรัพย์สินของลูกค้าที่ฝากไว้ กับบริษัทฯ (ในกรณีที่ลูกค้าแสดงความประสงค์จะเปิดบัญชี
ซื้อขายผลิตภัณฑ์ทางการเงินประเภทอื่นเพิ่มเติมกับบริษัทฯ)

สำหรับการอนุมัติเปิดบัญชีเพื่อซื้อขายสัญญาซื้อขายล่วงหน้า บริษัทฯ
จะพิจารณาเพิ่มเติมถึงหลักฐานที่แสดงถึงความรู้ความเข้าใจของลูกค้าเกี่ยวกับการซื้อขายสัญญาซื้อขายล่วงหน้า
เช่น การผ่านการอบรมความรู้จากสถาบันความรู้ตลาดทุน (Thailand Securities
Institute: TSI) สถาบันอื่นที่เทียบเคียงเป็นต้น

1. เจ้าหน้าที่การตลาดให้รายละเอียดเกี่ยวกับการเปิดบัญชีซื้อขายหลักทรัพย์ หรือ
ตราสารอนุพันธ์และให้ลูกค้ากรอกข้อมูล ในเอกสารคำขอเปิดบัญชีซื้อขายหลักทรัพย์ หรือ
ตราสารอนุพันธ์ ประกอบด้วย

-   แบบฟอร์มคำขอเปิดบัญชีซื้อขายหลักทรัพย์ หรือ ตราสารอนุพันธ์

-   สัญญาแต่งตั้งตัวแทนนายหน้าเพื่อซื้อขายหลักทรัพย์ หรือ
    ตราสารอนุพันธ์และบันทึกข้อตกลงต่อท้ายสัญญา (อากรแสตมป์ 30 บาท)

-   ใบแนบคำขอเปิดบัญชีซื้อขายหลักทรัพย์ (เพื่อ KYC & CDD)

-   หนังสือขอให้หักบัญชีเงินฝาก (ATS)

-   บัตรแสดงตัวอย่างลายมือชื่อ

-   หนังสือมอบอำนาจ (ถ้ามี)

-   เอกสารประกอบการเปิดบัญชีอื่น ๆ มีดังนี้

+---------------------------------+------------------------------------+
| บุคคลธรรมดา                      | นิติบุคคล                             |
+=================================+====================================+
| เอกสารที่ต้องการ (รับรองสำเนาถูกต้อง) | เอกสารที่ต้องการ (รับรองสำเนาถูกต้อง)    |
|                                 |                                    |
| -   สำเนาบัตรประจำตัวประชาชน      | -   สำเนาหนังสือรับรองบริษัท            |
|     หรือบัตรประจำตัวข้าราชการ       |     ย้อนหลังไม่เกิน 3 เดือน             |
|                                 |     นับจากวันที่ยื่นเอกสารขอเปิดบัญชี       |
| -   สำเนาทะเบียนบ้าน              |                                    |
|                                 | -   สำเนาหนังสือบริคณห์สนธิ             |
| -   สำหรับชาวต่างประเทศ :         |     และข้อบังคับของบริษัท               |
|                                 |                                    |
|     1.  สำเนาหนังสือเดินทาง        | -   สำเนารายงานการประชุม            |
|         (Passport) หรือ          | ของคณะกรรมการที่ให้เปิดบัญชีซื้อขายหลักทรัพย์ |
|         สำเนาใบอนุญาตบุคคลต่างด้าว  |     พร้อมกำหนดบุคคลผู้รับมอบ            |
|         (กรณีมีถิ่นที่อยู่ในประเทศไทย)  | อำนาจลงนามเพื่อลงนามเปิดบัญชีทำการซื้อขาย |
|                                 |     ชำระราคา                       |
|     2.  ใบอนุญาตการทำงาน (Work   |     และ/หรือลงนามในเอกสาร           |
|         Permit)                 | ต่างๆที่เกี่ยวข้องกับการทำธุรกรรมทางการเงิน |
|                                 |     ในแต่ละบัญชี                      |
| -   สำเนาเอกสา                  |                                    |
| รทางการเงินเพื่อใช้สำหรับพิจารณาวงเงิน | -   ง                              |
|     เช่น สำเนาสมุดเงินฝาก,         | บการเงินที่ตรวจสอบแล้วงวดบัญชีล่าสุดย้อนหลัง |
|                                 |     2 ปี                            |
| ใบแจ้งเงินเดือน,รายงานยอดหุ้นคงเหลือ, |                                    |
|     สำเนายอดหน่วยลงทุน คงเหลือ,    | -   สำเนาใบอนุญาตประกอบกิจการ        |
|                                 |     (กรณีเฉพาะ)                     |
|   สำเนาตั๋วสัญญาใช้เงินที่ยังไม่ครบกำหนด |                                    |
|                                 | -   ตัวอย่างลายมือชื่อ สำเนาทะเบียนบ้าน   |
|    (สามารถยื่นเอกสารอย่างใดอย่างหนึ่ง |     สำเนาบัตรปร                     |
|     ก็ได้)                        | ะชาชน/หนังสือเดินทางของกรรมการผู้มีอำนาจ |
|                                 |     ลงนามและตราประทับของบริษัท        |
|                                 |                                    |
|                                 | -   รายชื่อผู้ถือหุ้นรายใหญ่ 5 อันดับแรก     |
|                                 |     ย้อนหลังไม่เกิน 1 ปี                |
|                                 |                                    |
|                                 | -   คำสั่งเกี่ยวกับการหักภาษี ณ ที่จ่าย      |
|                                 |                                    |
|                                 | -                                  |
|                                 |  สำหรับนิติบุคคลที่จดทะเบียนในประเทศที่ได้รับ |
|                                 |     ยกเว้นภาษี (Tax Heaven           |
|                                 |     Countries)                     |
|                                 |     จ                              |
|                                 | ะต้องมีผู้ถือหุ้นใหญ่ลงนามค้ำประกันการเปิดบัญชี |
|                                 |                                    |
|                                 | -   กรณีกองทุนบำเหน็จบำนาญ            |
|                                 |     หรือกองทุนสำรองเลี้ยงชีพ            |
|                                 |     หรือกองทุนรวม                    |
|                                 |     ต้องแนบหนังสือรับรองการ            |
|                                 |     จดทะเบียนกองทุน                  |
|                                 |     สัญญาการบริหารกองทุน              |
|                                 |     และหนังสือมอบอำนาจของกองทุน       |
|                                 |                                    |
|                                 | -   สำหรับนิติบุคคลต่างประเทศ:          |
|                                 |                                    |
|                                 | เอ                                 |
|                                 | กสารประเภทเดียวกับนิติบุคคลไทยแต่ต้องได้รับ |
|                                 | การรับรองสำเนาถูกต้องจากกงสุล และ      |
|                                 | Notary Public                      |
+---------------------------------+------------------------------------+

2. เจ้าหน้าที่การตลาดให้ความเห็นเกี่ยวกับลูกค้า (Know Your Client) ในด้านการลงทุน
ระยะเวลาที่รู้จักกับลูกค้า ศักยภาพในการซื้อขายในอดีต ประวัติการชำระเงิน หรือข้อมูลอ้างอิงอื่นๆ
เพื่อประกอบการพิจารณา

3. เจ้าหน้าที่การตลาดนำเสนอเอกสารการเปิดบัญชีให้หัวหน้าทีมการตลาด/ผู้จัดการสาขา
พิจารณาและให้ความเห็นเกี่ยวกับลูกค้าผู้ขอเปิดบัญชีซื้อขายหลักทรัพย์และนำส่งฝ่ายบริการลูกค้า

4. เจ้าหน้าที่ฝ่ายบริการลูกค้าจะทำการตรวจสอบความครบถ้วนสมบูรณ์ของเอกสารการเปิดบัญชี
รวมทั้งเอกสารหลักฐานประกอบการพิจารณาอื่นๆ แล้วนำส่งฝ่ายควบคุมสินเชื่อ
เพื่อวิเคราะห์วงเงินซื้อขายหลักทรัพย์ที่ควรได้รับอนุมัติตามนโยบายสินเชื่อของบริษัทฯ
เพื่อนำเสนอผู้มีอำนาจอนุมัติต่อไป

5. หลังจากที่คำขอเปิดบัญชีซื้อขายหลักทรัพย์ของลูกค้าได้รับอนุมัติจากผู้มีอำนาจของบริษัทฯ
แล้วเจ้าหน้าที่ ฝ่ายบริการลูกค้า จะดำเนินการเปิดบัญชีในระบบ และแจ้งเลขที่บัญชี
วงเงินซื้อขายหลักทรัพย์ที่ได้รับอนุมัติให้เจ้าหน้าที่การตลาดทราบ

-   บัญชีเครดิตบาลานซ์

ในการเปิดบัญชีเครดิตบาลานซ์กับบริษัทฯ
มีเอกสารเพิ่มเติมนอกเหนือจากเอกสารคำขอเปิดบัญชีซื้อขายหลักทรัพย์ที่กล่าวข้างต้น (บัญชีเงินสด)
ได้แก่

-   สัญญาแต่งตั้งตัวแทนนายหน้าและการกู้ยืมเงินเพื่อซื้อหลักทรัพย์
    และการยืมหลักทรัพย์เพื่อขายชอร์ตในระบบ CREDIT BALANCE (อากรแสตมป์ 30 บาท)

-   ข้อชี้แจงสำหรับการเปิดบัญชีมาร์จิ้นประเภท CREDIT BALANCE

นโยบายการซื้อขายหลักทรัพย์สำหรับบัญชีเครดิตบาลานซ์

บริษัทฯ มีบริการให้ลูกค้ากู้ยืมเงินเพื่อซื้อหลักทรัพย์ในบัญชีเครดิตบาลานซ์
ซึ่งลูกค้าสามารถเลือกกู้ยืมเงินเพื่อซื้อหลักทรัพย์ได้ 2 ช่องทาง คือ เลือกกู้กับบริษัทฯ หรือ
เลือกกู้กับบริษัทหลักทรัพย์เพื่อธุรกิจหลักทรัพย์ (TSFC) ตามความประสงค์ของลูกค้าเป็นหลัก ทั้งนี้ ณ
วันที่ 31 ธันวาคม 2554 บริษัทฯ มียอดการให้กู้ยืมเงินเพื่อซื้อหลักทรัพย์ในบัญชีเครดิต
บาลานซ์ทั้งสิ้น 986.67 ล้านบาท

การให้สินเชื่อเพื่อซื้อหลักทรัพย์สำหรับบัญชีที่ใช้บริการกับ TSFC
จะเป็นไปตามหลักเกณฑ์และนโยบายของ TSFC ซึ่งในกรณีดังกล่าว TSFC
จะเป็นผู้รับความเสี่ยงจากการให้กู้ยืมเงินเพื่อซื้อหลักทรัพย์นั้น

การซื้อขายหลักทรัพย์บัญชีเครดิตบาลานซ์ของบริษัทฯ มีนโยบายในการควบคุมความเสี่ยงดังนี้ :

1.  บริษัทฯ ให้บริการบัญชีเครดิตบาลานซ์เฉพาะลูกค้าบุคคลธรรมดาเท่านั้น
    ในกรณีเป็นลูกค้าชาวต่างชาติ บริษัทฯ สงวนสิทธิ์ในการพิจารณาอนุมัติเป็นรายกรณีไป

2. กำหนดรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ และอัตรามาร์จิ้นเริ่มต้น (Initial
Margin) โดยพิจารณาจากมูลค่าตามราคาตลาดของหลักทรัพย์ ปัจจัยพื้นฐาน สภาพคล่อง
รวมถึงความผันผวนของราคา ซึ่งอัตรามาร์จิ้นเริ่มต้นที่บริษัทฯ กำหนด
จะต้องไม่ต่ำกว่าอัตราที่ตลาดหลักทรัพย์แห่งประเทศไทยประกาศกำหนด

3. บริษัทฯ จะมีการทบทวนรายชื่อหลักทรัพย์จดทะเบียนที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ เป็นระยะๆ
เว้นแต่หลักทรัพย์ใดที่มีการเปลี่ยนแปลงอย่างมีนัยสำคัญ
หรือเข้าข่ายเป็นหลักทรัพย์ที่ห้ามซื้อขายในบัญชีเครดิตบาลานซ์
ตามประกาศของสำนักงานคณะกรรมการ ก.ล.ต. บริษัทฯ จะประกาศห้ามซื้อหลักทรัพย์นั้นๆ ทันที

4. การกำหนดจำนวนและมูลค่าหลักทรัพย์ที่อนุญาตให้ลูกค้ากู้ยืมเงินเพื่อซื้อ
และ/หรือนำมาวางเป็นหลักประกันในบัญชีเครดิตบาลานซ์ (Stock Concentration)

-   หลักทรัพย์เกรดเอ กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกิน ร้อยละ 5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   หลักทรัพย์เกรดบีและซี กำหนดจำนวนหุ้นสูงสุดของหลักทรัพย์ใดหลักทรัพย์หนึ่งของลูกค้าทุกราย
    ต้องไม่เกินร้อยละ 3 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดจำนวนหุ้นสูงสุดของหลักทรัพย์ใดหลักทรัพย์หนึ่งในบัญชีของลูกค้าแต่ละราย
    ต้องไม่เกินร้อยละ 0.5 ของจำนวนหุ้นจดทะเบียนที่ชำระแล้ว (Paid up Shares)
    ของหลักทรัพย์นั้นๆ หากเกินกำหนดดังกล่าว บริษัทฯ
    สงวนสิทธิ์ในการพิจารณาห้ามซื้อหลักทรัพย์นั้นๆ เพิ่มเติม

-   กำหนดมูลค่าหลักทรัพย์ตามราคาตลาดของหลักทรัพย์ใดหลักทรัพย์หนึ่ง
    ที่ลูกค้าแต่ละรายจะสามารถกู้ยืมเงิน เพื่อซื้อ และ/หรือนำมาวางเป็นหลักประกันไว้ในบัญชีได้

-   บริษัทฯ กำหนดให้จัดเกรดหลักทรัพย์ทุกหลักทรัพย์ที่อนุญาตให้ลูกค้ากู้ยืมเงินเพื่อซื้อ
    และ/หรือนำมาวางเป็นหลักประกันในบัญชีเครดิตบาลานซ์
    รวมถึงกำหนดเพดานของมูลค่าหลักทรัพย์ตามราคาตลาดที่ลูกค้าแต่ละรายจะสามารถกู้ยืมเงินเพื่อซื้อ
    และ/หรือนำมาวางเป็นหลักประกันไว้ในบัญชีตามเกรดของหลักทรัพย์ ทั้งนี้ บริษัทฯ
    สงวนสิทธิ์ในการพิจารณาอนุมัติให้ลูกค้าสามารถกู้ยืมเงินเพื่อซื้อ
    และ/หรือนำหลักทรัพย์บางหลักทรัพย์มาวางเป็นหลักประกันในบัญชีได้มากกว่าที่กำหนดไว้เป็นรายกรณีไป
    ทั้งนี้ ขึ้นอยู่กับความน่าเชื่อถือ การนำฝากหลักประกันเมื่อถูกเรียกให้วางหลักประกันเพิ่ม
    ฐานะทางการเงินของลูกค้า และข้อมูลอื่นๆ ที่เกี่ยวข้องกับหลักทรัพย์นั้น เป็นต้น

5. หลักประกันที่ลูกค้าสามารถนำฝากเข้าบัญชีเครดิตบาลานซ์ ได้แก่ เงินสด
และ/หรือหลักทรัพย์จดทะเบียนที่อยู่ในรายชื่อที่บริษัทฯ
อนุญาตให้กู้ยืมเงินเพื่อซื้อและ/หรือนำมาวางเป็นหลักประกันในบัญชีเครดิตบาลานซ์เท่านั้น

อำนาจการอนุมัติวงเงิน

1.  การเปิดบัญชีและการอนุมัติวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้า

วงเงินซื้อขายหลักทรัพย์

  ----------------------------- -----------------------------------------
  วงเงิน                         ผู้มีอำนาจอนุมัติ

  ไม่เกิน 10 ล้านบาท               หัวหน้าฝ่ายควบคุมสินเชื่อ หรือ
                                สมาชิกคณะกรรมการสินเชื่อ 1 ท่าน

  ไม่เกิน 30 ล้านบาท               สมาชิกคณะกรรมการสินเชื่อ 2 ท่าน

  มากกว่า 30 ล้านบาท              สมาชิกคณะกรรมการบริหาร 1 ท่าน (สิงคโปร์)
  ----------------------------- -----------------------------------------

วงเงินซื้อขายสัญญาซื้อขายล่วงหน้า

  ----------------------------- -----------------------------------------
  วงเงิน/ จำนวนสัญญา              ผู้มีอำนาจอนุมัติ

  ไม่เกิน 10 ล้านบาท หรือ ไม่เกิน 200 หัวหน้าฝ่ายตราสารอนุพันธ์ หรือ
  สัญญา                          สมาชิกคณะกรรมการสินเชื่อ 1 ท่าน

  ไม่เกิน 30 ล้านบาท หรือ ไม่เกิน 600 สมาชิกคณะกรรมการสินเชื่อ 2 ท่าน
  สัญญา                          

  มากกว่า 30 ล้านบาท หรือ เกิน 600  สมาชิกคณะกรรมการบริหาร 1 ท่าน (สิงคโปร์)
  สัญญา                          
  ----------------------------- -----------------------------------------

2.  การทบทวนวงเงิน

บริษัทฯ กำหนดให้มีการทบทวนวงเงินลูกค้าทุกรายอย่างน้อยปีละ 1 ครั้ง
เพื่อประเมินสถานะสินเชื่อและกำหนดวงเงินที่เหมาะสมให้แก่ลูกค้า อย่างไรก็ตาม บริษัทฯ
อาจทบทวนวงเงินซื้อขายหลักทรัพย์/วงเงินซื้อขายสัญญาซื้อขายล่วงหน้าของลูกค้า มากกว่าปีละ 1
ครั้ง ทั้งนี้ ขึ้นอยู่กับดุลยพินิจของคณะกรรมการสินเชื่อ และ/หรือ คณะกรรมการบริหาร
ที่จะให้มีการทบทวนวงเงินในช่วงเวลาที่ตลาดหลักทรัพย์/ตลาดอนุพันธ์มีความผันผวน

อย่างไรก็ตาม ลูกค้าสามารถขอปรับเพิ่มหรือลดวงเงินได้ ทั้งนี้
การขอปรับเพิ่มวงเงินยังคงต้องเป็นไปตามเกณฑ์การพิจารณาวงเงินของบริษัทฯ
พิจารณาประกอบร่วมกับข้อมูลอื่นที่เกี่ยวข้อง ได้แก่ ประวัติการชำระราคา รูปแบบการซื้อขาย
ฐานะการเงินของลูกค้า มูลค่าหลักประกันชำระราคาแล้วที่ลูกค้าฝากไว้กับบริษัทฯ
เกรดของหลักทรัพย์ การกระจุกตัวของหลักทรัพย์
การนำฝากหลักประกันเมื่อถูกเรียกให้วางหลักประกันเพิ่ม
จำนวนฐานะในสัญญาที่ลูกค้าเปิดอยู่ในขณะนั้น เป็นต้น

3.  การแก้ไขรายการซื้อขายผิดพลาด

บริษัทฯ กำหนดให้มีบัญชีซื้อขายผิดพลาดของบริษัทฯ
เพื่อรองรับรายการซื้อขายผิดพลาดที่เกิดจากความผิดพลาดของบุคลากรของบริษัทฯ เท่านั้น
โดยการโอนรายการซื้อขายผิดพลาดเข้าบัญชีบริษัทฯ
สามารถทำได้ภายใต้ระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาดของบริษัทฯ
ซึ่งกำกับดูแลโดยฝ่ายตรวจสอบและพัฒนาระบบงาน (Compliance Department)
ในกรณีมีประเด็นสงสัยฝ่ายตรวจสอบและพัฒนาระบบงานจะตรวจสอบเพิ่มเติม ทั้งนี้
เพื่อให้มั่นใจว่าการโอนรายการซื้อขายผิดพลาดเข้าบัญชีบริษัทฯ
สอดคล้องกับกฎข้อบังคับของตลาดหลักทรัพย์แห่งประเทศไทย

บริษัทฯ กำหนดให้ทำการแก้ไขรายการในทันทีที่ทราบว่ามีความผิดพลาดเกิดขึ้น
ในกรณีที่ไม่สามารถแก้ไขได้ทันที บริษัทฯ อนุญาตให้คงค้างรายการซื้อขายผิดพลาดในบัญชีบริษัทฯ
ได้เพียง 1 คืน เท่านั้น หากเจ้าหน้าที่การตลาดจะขอ ให้คงรายการดังกล่าวเกินกว่าเวลาที่กำหนด
จะต้องทำบันทึกชี้แจงเหตุผลผ่านผู้จัดการสาขา/หัวหน้าทีมการตลาด
เพื่อขออนุมัติจากคณะกรรมการสินเชื่อเป็นรายกรณีไป

ความรับผิดของเจ้าหน้าที่การตลาดต่อผลขาดทุนที่เกิดขึ้นจากการแก้ไขรายการซื้อขายผิดพลาด
จะเป็นไปตามระเบียบปฏิบัติเกี่ยวกับการซื้อขายผิดพลาดและการแก้ไขรายการซื้อขายผิดพลาด
กล่าวคือ เจ้าหน้าที่การตลาดจะรับผิดชอบ ต่อผลขาดทุนที่เกิดขึ้นในอัตราร้อยละ 50
หากมีหลักฐานในการรับคำสั่งซื้อขายจากลูกค้า แต่หากไม่พบหลักฐานดังกล่าว
เจ้าหน้าที่การตลาดจะต้องรับผิดชอบต่อผลขาดทุนที่เกิดขึ้นทั้งจำนวน
และในกรณีที่เกิดผลขาดทุนจากการแก้ไขรายการผิดพลาดมีมูลค่าเกิน 2,000 บาท
จะต้องรายงานให้ประธานเจ้าหน้าที่บริหารร่วมทราบโดยเร็ว

อนึ่ง รายการที่ลูกค้าเป็นผู้ทำการซื้อขายหลักทรัพย์ผ่านระบบอินเทอร์เน็ตด้วยตนเอง
จะไม่สามารถโอนเข้าบัญชี ซื้อขายหลักทรัพย์ผิดพลาดได้

งานวิจัย

ในปี 2554
บริษัทฯได้รวมหน่วยงานวิเคราะห์หลักทรัพย์รายย่อยและสถาบันเข้าเป็นหน่วยงานเดียวกัน
ซึ่งนับเป็นครั้งแรกในประเทศไทย และเปลี่ยนชื่อใหม่เป็น Investment Research
พร้อมทั้งจัดทำบทวิเคราะห์ให้มีประสิทธิภาพและครอบคลุมมากขึ้นตั้งแต่เดือนกรกฎาคม 2554
รวมทั้งเพิ่มบทวิเคราะห์ภาคภาษาอังกฤษขึ้นใหม่อีก 2 กลุ่ม ได้แก่ กลุ่มอาหารและยานยนต์ ทั้งนี้
บริษัทฯไม่ได้จำกัดการวิเคราะห์เพียงแค่บทวิจัยด้านหลักทรัพย์เท่านั้น
แต่ยังครอบคลุมไปถึงบทวิจัยด้านอนุพันธ์ด้วย

ในส่วนระดับประเทศ ฝ่ายวิเคราะห์หลักทรัพย์ของบริษัทฯ
ให้ความสำคัญกับฝ่ายวิเคราะห์หลักทรัพย์ของประเทศไทยมากขึ้น
โดยได้ตั้งประเทศไทยเป็นศูนย์กลางการวิเคราะห์หลักทรัพย์กลุ่มสื่อสารโทรคมนาคมระดับภูมิภาค
พร้อมทั้งเพิ่มหัวข้อย่อยงานวิจัย อาทิ What to Do in Thailand Today?, Small-Cap
Talk, Commodity Focus, SET 50-50 และ Market Statistics

บริษัทฯไม่ได้มุ่งหวังเพียงแค่พัฒนางานวิจัยเท่านั้น
แต่ยังคาดหวังที่จะเข้าถึงองค์กรและภาวะของตลาดอีกด้วย โดยในปี 2554 ที่ผ่านมา
บริษัทฯได้ซื้อการประชุมทางไกลออนไลน์ (conference) กับบริษัทฯ 8 แห่ง
ซึ่งรวมทั้งบริษัทที่มีกลุ่มเป้าหมายระดับครัวเรือนอาทิเช่น บริษัท ไทยเบฟเวอเรจ จำกัด (มหาชน)
และ บริษัท อสมท จำกัด (มหาชน) ด้วย รวมทั้งมีการทำ road show ในต่างประเทศ
ซึ่งแตกต่างกับปี 2553 นอกจากนี้
เราได้เชิญผู้จัดการกองทุนเพื่อร่วมรับประทานอาหารทุกเดือนตั้งแต่เดือนมิถุนายน 2554
และจากความพยายามทั้งหมดดังกล่าว ส่งผลให้บริษัทฯ ขยับขึ้น 8 อันดับใน Asia Money Polls
ในปี 2554 ซึ่งสูงที่สุดเมื่อเทียบกับบริษัทหลักทรัพย์อื่นๆในประเทศไทย

โครงสร้างหน่วยงานวิเคราะห์หลักทรัพย์ของบริษัทฯ

[]

4.1.2 ธุรกิจการจัดจำหน่ายหลักทรัพย์

บริษัทฯ ได้รับอนุญาตให้ประกอบธุรกิจจัดจำหน่ายหลักทรัพย์ โดยบริษัทฯ
มีนโยบายเน้นให้บริการด้านตราสารทุน เช่น การเสนอขายหลักทรัพย์ต่อประชาชนทั่วไปครั้งแรก
(Initial Public Offering) การเสนอขายต่อประชาชนทั่วไปสำหรับ หุ้นเพิ่มทุนใหม่
(Secondary Public Offering) การเสนอขายแก่ผู้ถือหุ้นเดิม (Rights Issue)
และการเสนอขายแก่นักลงทุนเฉพาะเจาะจง (Private Placement)
และการเป็นตัวแทนการจัดจำหน่ายหลักทรัพย์

4.1.3 ธุรกิจด้านบริการซื้อขายหน่วยลงทุน

นอกเหนือจากการให้บริการทางด้านตลาดทุน บริษัทฯ
มีการขยายฐานธุรกิจไปสู่ธุรกิจการเป็นตัวแทนการขายและรับซื้อคืนหน่วยลงทุน
เพื่อเป็นทางเลือกในการจัดสรรเงินลงทุนของลูกค้าจากตลาดทุนไปสู่ตลาดเงินและตลาดตราสารหนี้
โดยการลงทุนผ่านกองทุนรวม ที่ผ่านมาบริษัทฯ มีการให้บริการธุรกิจด้านนี้เป็นสัดส่วนน้อย
อย่างไรก็ดี ปัจจุบัน บริษัทฯ มีการขยายการให้บริการให้เพิ่มมากขึ้น
โดยมีเจ้าหน้าที่ผู้ติดต่อที่ขึ้นทะเบียนกับสำนักงานคณะกรรมการ ก.ล.ต. และพร้อมให้บริการแก่ลูกค้า
และมีแผนที่จะพัฒนาธุรกิจด้านนี้อย่างต่อเนื่อง
โดยทำสัญญาเป็นตัวแทนขายสำหรับบริษัทจัดการกองทุนต่างๆ เพิ่มขึ้น
เพื่อเพิ่มสินค้าให้นักลงทุนมากขึ้น ทั้งนี้ บริษัทฯ ได้รับความเห็นชอบจากสำนักงานคณะกรรมการ
ก.ล.ต. ในการทำธุรกรรมการเป็นตัวแทนการขายและรับซื้อคืนหน่วยลงทุน โดย ณ สิ้นปี 2554
บริษัทฯ เข้าเป็นตัวแทนฯ ให้กับบริษัทหลักทรัพย์จัดการกองทุน (บลจ.) จำนวน 13 แห่ง ได้แก่

1.  บริษัทหลักทรัพย์จัดการกองทุน กรุงไทย จำกัด (มหาชน)

2.  บริษัทหลักทรัพย์จัดการกองทุน กสิกรไทย จำกัด

3.  บริษัทหลักทรัพย์จัดการกองทุน ทหารไทย จำกัด

4.  บริษัทหลักทรัพย์จัดการกองทุนรวม วรรณ จำกัด

5.  บริษัทหลักทรัพย์จัดการกองทุน เอ็มเอฟซี จำกัด (มหาชน)

6.  บริษัทหลักทรัพย์จัดการกองทุน กรุงศรี จำกัด

7.  บริษัทหลักทรัพย์จัดการกองทุน อเบอร์ดีน จำกัด

8.  บริษัทหลักทรัพย์จัดการกองทุน ไอเอ็นจี (ประเทศไทย) จำกัด

9.  บริษัทหลักทรัพย์จัดการกองทุน ยูโอบี (ไทย) จำกัด

10. บริษัทหลักทรัพย์จัดการกองทุน ฟิลลิป จำกัด

11. บริษัทหลักทรัพย์จัดการกองทุน ซิมิโก้ จำกัด

12. บริษัทหลักทรัพย์จัดการกองทุน ทิสโก้ จำกัด

13. บริษัทหลักทรัพย์จัดการกองทุน ไทยพาณิชย์ จำกัด

4.1.4 ธุรกิจตราสารอนุพันธ์

บริษัทฯ ได้รับอนุญาตเพื่อประกอบธุรกิจการเป็นตัวแทนซื้อขายสัญญาซื้อขายล่วงหน้า (Derivatives
Agent) จากสำนักงานคณะกรรมการ ก.ล.ต.
รวมทั้งได้เข้าเป็นสมาชิกประเภทตัวแทนซื้อขายสัญญาซื้อขายล่วงหน้า (Derivatives Exchange)
กับบริษัทตลาดอนุพันธ์ (ประเทศไทย) จำกัด (มหาชน) (Thailand Futures Exchange:
TFEX) และบริษัทสำนักหักบัญชี (ประเทศไทย) จำกัด (Thailand Clearing House: TCH)
โดยบริษัทฯ ได้เริ่มเปิดบริการสัญญาซื้อขายล่วงหน้าวันแรก ในวันที่ 24 มีนาคม 2551

โดยบริษัทฯ
ให้ความสำคัญกับการให้ความรู้และอบรมเจ้าหน้าที่การตลาดและเจ้าหน้าที่ๆเกี่ยวข้องกับการให้บริการ
ซื้อขายตราสารอนุพันธ์
เนื่องจากตราสารอนุพันธ์เป็นสินค้าที่มีความซับซ้อนมากกว่าการซื้อขายหลักทรัพย์
อีกทั้งยังมีการพูดคุยกับนักลงทุนที่สนใจในบริการชนิดนี้ เพื่อให้แน่ใจว่า
นักลงทุนมีความเข้าใจในสินค้าอนุพันธ์ก่อน และแนะนำให้เข้ารับฟัง
การอบรมของทางตลาดหลักทรัพย์ เพื่อให้แน่ใจว่ามีความเข้าใจจริง ทั้งนี้
การลงทุนในตราสารอนุพันธ์มีระบบการ Mark to market ทุกวัน
ความเข้าใจก่อนการลงทุนจึงมีความสำคัญมากกว่าความต้องการในการขยายฐานลูกค้าอย่างรวดเร็ว

ทั้งนี้ บริษัทฯ ได้กำหนดนโยบายและวิธีการปฏิบัติงานด้านต่างๆไว้อย่างชัดเจน โดยสอดคล้องกับกฎ
ระเบียบและข้อบังคับของสำนักงานคณะกรรมการกำกับหลักทรัพย์และตลาดหลักทรัพย์ ตลาดอนุพันธ์
และสำนักหักบัญชีโดยหลักประกันที่บริษัทฯ จะรับจากลูกค้า จะต้องเป็นเงินสด
หรือให้เป็นไปตามเกณฑ์ที่สำนักหักบัญชีกำหนด

4.1.5 ธุรกิจการลงทุน

ทั้งนี้ บริษัทฯ ไม่มีนโยบายลงทุนในหลักทรัพย์ เนื่องจากบริษัทฯ
ได้คำนึงถึงความขัดแย้งทางผลประโยชน์
โดยเน้นที่จะให้บริการการเป็นนายหน้าซื้อขายหลักทรัพย์แก่ลูกค้าเป็นสำคัญ

4.1.6 ธุรกิจยืมและให้ยืมหลักทรัพย์

บริษัทฯ ร่วมมือกับบริษัทหลักทรัพย์ เพื่อธุรกิจหลักทรัพย์ จำกัด (มหาชน)
ให้บริการธุรกิจยืมและให้ยืมหลักทรัพย์ (Stock Borrowing and Lending; SBL)
เพื่อเพิ่มรูปแบบและการให้บริการด้านการลงทุน
ให้สามารถตอบสนองความต้องการของลูกค้าได้มากขึ้น

2.  การตลาดและภาวะการแข่งขัน

    1.  ภาวะอุตสาหกรรมและการแข่งขัน

ธุรกิจนายหน้าซื้อขายหลักทรัพย์

ดัชนีตลาดหลักทรัพย์ ณ สิ้นปี 2554 ปรับตัวลดลงร้อยละ 0.7 จาก 1,032.76 จุดมาปิดที่
1,025.32 จุด และมูลค่าการซื้อขายเฉลี่ยต่อวันมีจำนวน 29,353 ล้านบาท
เพิ่มขึ้นจากปีก่อนร้อยละ 1 ซึ่งปัจจัยหลักที่ส่งผลให้ตลาดหลักทรัพย์อ่อนตัวลงในปี 2554
คือวิกฤติหลายด้านที่ส่งผลกระทบกับประเทศไทยและตลาดโลกอย่างต่อเนื่องซึ่งมีรายละเอียดดังต่อไปนี้

ไตรมาส 1 ปี 2554 ดัชนีตลาดหลักทรัพย์ปรับตัวสูงขึ้นร้อยละ 1.4 จาก 1,032.76 จุด มาปิดที่
1,047.48 จุด ด้วยมูลค่าการซื้อขายหลักทรัพย์เฉลี่ยต่อวันที่ 31,226 ล้านบาท เพิ่มขึ้นร้อยละ
59.4 เมื่อเทียบกับช่วงเดียวกันของปี 2553 เนื่องจากได้ประโยชน์อย่างมากจาก January
effect แม้ตลาดหลักทรัพย์ในภูมิภาคจะอ่อนตัวลงจากความกังวลเรื่องเงินเฟ้อ
แต่ตลาดหุ้นไทยยังแข็งแกร่งจากปัจจัยหนุน 2 ประการ ประการแรกคือ
ประเทศไทยได้รับประโยชน์อย่างมากจาก ภาวะราคาอาหารเฟ้อ (Food Inflation)
เนื่องจากประชากรในประเทศกว่าร้อยละ 40 ประกอบอาชีพเกษตรกรรม และประการที่สอง
แม้ภาวะตลาดจะไม่เอื้อประโยชน์กับผู้ส่งออก (มีมูลค่ากิจการในตลาดน้อยกว่าร้อยละ 20)
แต่ภาวะเงินเฟ้อส่งผลเชิงบวกต่อกลุ่มอื่น อาทิ กลุ่มพลังงาน และ ธนาคาร ซึ่งคิดเป็นร้อยละ 40
ของมูลค่าในตลาด
โดยบางส่วนได้รับผลกระทบแง่ลบทางจิตวิทยาจากเหตุสึนามิซึ่งสร้างความเสียหายให้กับเศรษฐกิจของประเทศญี่ปุ่นเป็นอย่างมากตั้งแต่วันที่
11 มีนาคม 2554
ราคาน้ำมันมีการปรับตัวสูงขึ้นอย่างรวดเร็วจากการที่ชาติอาหรับล้มล้างอำนาจเผด็จการที่ปกครองประเทศมานานกว่า
30 ปีในช่วง Arab Spring หรือที่รู้จักกันในชื่อว่า The Facebook Revolution

ไตรมาส 2 ปี 2554 ดัชนีตลาดหลักทรัพย์ปรับตัวลดลงร้อยละ 0.6 จาก 1,047.48 จุดมาปิดที่
1,041.48 จุด ด้วยมูลค่าการซื้อขายหลักทรัพย์เฉลี่ยต่อวันที่ 30,354 ล้านบาท เพิ่มขึ้นร้อยละ
29.2 เมื่อเทียบกับช่วงเดียวกันของปี 2553
สภาวะเศรษฐกิจในทวีปยุโรปเริ่มส่งสัญญาณอ่อนตัวลงให้เห็นเป็นครั้งแรกในไตรมาสนี้ประกอบกับนักลงทุนตั้งข้อสงสัยถึงประเทศในกลุ่ม
PIIGS (โปรตุเกส ไอร์แลนด์ อิตาลี กรีซ และ สเปน)
ในกรณีการผิดนัดชำระหนี้สาธารณะหรืออย่างน้อยอาจเห็นการปรับลดอันดับเครดิตลง

ไตรมาส 3 ปี 2554 ดัชนีตลาดหลักทรัพย์ปรับตัวลดลงร้อยละ 12 จาก 1,041.48 จุด มาปิดที่
916.21 จุด ด้วยมูลค่าการ ซื้อขายหลักทรัพย์เฉลี่ยต่อวันที่ 32,368 ล้านบาท ลดลงร้อยละ 45.1
เมื่อเทียบกับช่วงเดียวกันของปี 2553
สถานการณ์ในยุโรปยังคงวิกฤติอย่างต่อเนื่องหลังจากที่เยอรมันซึ่งเป็นประเทศที่แข็งแกร่งที่สุดในยุโรปลังเลที่จะยื่นมือเข้าช่วยเหลือประเทศเพื่อนบ้านทางใต้ซึ่งรวมทั้งอิตาลี
ประเทศที่มีหนี้ก้อนใหญ่ที่สุดเป็นอันดับที่ 4 ของโลก
ขณะที่ประเทศไทยประสบปัญหาน้ำท่วมใหญ่ที่สุดในรอบ 50 ปี
โดยเริ่มต้นจากจังหวัดนครสวรรค์ในเดือนกรกฎาคม
ก่อนที่จะมาถึงจังหวัดอยุธยาซึ่งได้สร้างความเสียหายอย่างมากทั่วทั้งจังหวัดรวมไปถึงโรงงานในนิคมอุตสาหกรรมหลายแห่ง
อาทิ โรงงานของฮอนด้า และ เวสเทิร์น ดิจิตอล
ซึ่งส่งผลกระทบกับกลุ่มยานยนต์ในประเทศญี่ปุ่นเป็นอย่างมากรวมทั้งก่อให้เกิดปัญหาขาดแคลนชิ้นส่วนในอุตสาหกรรมอิเล็กทรอนิกส์ของสหรัฐฯ

ไตรมาส 4 ปี 2554 ดัชนีตลาดหลักทรัพย์กลับมาฟื้นตัวขึ้นอย่างแข็งแกร่งที่ร้อยละ 11.9 จาก
916.21 จุดมาปิดที่ 1,025.32 จุดด้วยมูลค่าการซื้อขายหลักทรัพย์เฉลี่ยต่อวันที่ 23,448 ล้านบาท
ลดลงร้อยละ 41.6 เมื่อเทียบกับช่วงเดียวกันของปี 2553
ด้วยแรงหนุนบางส่วนจากการลงทุนด้วยวิธี bottom-fishing ของบรรดานักลงทุนต่างประเทศ
ทั้งนี้ เราตั้งข้อสังเกตว่าภาพรวมองค์กรในประเทศอ่อนตัวลงไปมากในช่วงวิกฤติดังกล่าว
แม้รัฐบาลจะไม่อนุญาตให้สถาบันการเงินหยุดทำการในช่วงเวลาดังกล่าว
แต่บริเวณรอบนอกของกรุงเทพฯได้รับความเสียหายอย่างหนักจากเหตุน้ำท่วมใหญ่ เช่น
ภาวะราคาอาหารเฟ้อสูงขึ้นถึงร้อยละ 10 ผลจากการกักตุนสินค้า
และจำนวนนักท่องเที่ยวลดลงเป็นอย่างมากนับตั้งแต่ช่วงวิกฤติทางการเมืองในเดือนพฤษภาคม 2553

ตารางสรุปภาวะตลาดหลักทรัพย์แห่งประเทศไทย

+----------------------------------+--------+--------+--------+--------+
| หน่วย : ล้านบาท                    | 2554   | 2553   | 2552   | 2551   |
+----------------------------------+--------+--------+--------+--------+
| สรุปภาวะตลาดหลักทรัพย์แห่งประเทศไทย   |        |        |        |        |
+----------------------------------+--------+--------+--------+--------+
| ดัชนีตลาดหลักทรัพย์                   | 1,     | 1,     | 734.54 | 449.96 |
|                                  | 025.32 | 032.76 |        |        |
+----------------------------------+--------+--------+--------+--------+
| มูลค่าหลักทรัพย์ตามราคาตลาด           | 8,4    | 8,3    | 5,8    | 3,5    |
|                                  | 07,696 | 34,684 | 73,101 | 68,223 |
+----------------------------------+--------+--------+--------+--------+
| อัตราเงินปันผลตอบแทน (%)            | 3.72   | 2.92   | 3.65   | 6.57   |
+----------------------------------+--------+--------+--------+--------+
| อัตราส่วนราคาปิดต่อกำไรต่อหุ้น (เท่า)*** | 12.07  | 15.35  | 25.56  | 7.01   |
+----------------------------------+--------+--------+--------+--------+
| จำนวนบริษัทจดทะเบียน (บริษัท)         | 472    | 475    | 475    | 476    |
+----------------------------------+--------+--------+--------+--------+
| สรุปภาวะตลาด MAI                  |        |        |        |        |
+----------------------------------+--------+--------+--------+--------+
| ดัชนีตลาด MAI                      | 1.     | 1.     | 734.54 | 449.96 |
|                                  | 025.32 | 032.76 |        |        |
+----------------------------------+--------+--------+--------+--------+
| มูลค่าหลักทรัพย์ตามราคาตลาด           | 77,310 | 55,128 | 39,131 | 22,153 |
+----------------------------------+--------+--------+--------+--------+
| อัตราเงินปันผลตอบแทน (%)            | 2.97   | 3.11   | 4.32   | 7.29   |
+----------------------------------+--------+--------+--------+--------+
| อัตราส่วนราคาปิดต่อกำไรต่อหุ้น (เท่า)*** | 16.36  | 18.39  | 22.74  | 7.50   |
+----------------------------------+--------+--------+--------+--------+
|   จำนวนบริษัทจดทะเบียน (บริษัท)       | 73     | 66     | 60     | 49     |
+----------------------------------+--------+--------+--------+--------+
| สรุปมูลค่าการซื้อขายหลักทรัพย์รวม        |        |        |        |        |
+----------------------------------+--------+--------+--------+--------+
| มูลค่าการซื้อขายหลักทรัพย์รวม*          | 14,3   | 14,0   | 8,8    | 7,8    |
|                                  | 82,961 | 67,895 | 57,958 | 39,749 |
+----------------------------------+--------+--------+--------+--------+
| -                                | 1,8    | 1,6    | 1,1    | 7      |
| ประเภทการลงทุนเพื่อบัญชีบริษัทหลักทรัพย์*  | 96,601 | 91,390 | 44,937 | 83,356 |
+----------------------------------+--------+--------+--------+--------+
| -                                | 12,4   | 12,3   | 7,7    | 7,0    |
| รวมทั้งตลาดโดยไม่รว                 | 86,360 | 76,505 | 13,021 | 56,393 |
| มประเภทการลงทุนเพื่อบัญชีบริษัทหลักทรัพย์* |        |        |        |        |
+----------------------------------+--------+--------+--------+--------+
| มูลค่าการซื้อขายหลักทรัพย์เฉลี่ยต่อวัน**    | 29,473 | 29,066 | 18,226 | 16,118 |
+----------------------------------+--------+--------+--------+--------+

  หมายเหตุ: * เป็นมูลค่าทั้งซื้อและขายหลักทรัพย์ในตลาดหลักทรัพย์แห่งประเทศไทยและตลาด
  MAI

  ** เป็นมูลค่าซื้อขายหมุนเวียนเฉลี่ยต่อวันในตลาดหลักทรัพย์และในตลาด MAI

  *** คำนวณตามหลักการคำนวณแบบใหม่ ซึ่งเริ่มใช้ตั้งแต่วันที่ 2 พฤษภาคม 2551

  ที่มา: ตลาดหลักทรัพย์แห่งประเทศไทย, SETSMART

ภาวะการแข่งขันในปี 2554 มีการแข่งขันที่สูงกว่าปี 2553 จากการเปิดเสรีค่าคอมมิชชั่น
ส่งผลให้เกิดการควบรวมระหว่างบริษัทหลักทรัพย์มากขึ้น
โดยเฉพาะอย่างยิ่งสถาบันการเงินจากต่างประเทศ เช่น ประเทศมาเลเชีย
ที่เดินหน้าควบรวมบริษัทหลักทรัพย์ในประเทศไทยในปีที่ผ่านมา นอกจากนี้ บริษัทฯ ได้เข้าซื้อ
บริษัทหลักทรัพย์ ยูไนเต็ด จำกัด (มหาชน) ซึ่งเป็นบริษัทหลักทรัพย์ที่ให้บริการแก่ลูกค้ารายย่อย
และเริ่มดำเนินงานร่วมกันในเดือนตุลาคม 2554

บริษัทหลักทรัพย์ ซีไอเอ็มบี (ประเทศไทย) จำกัด
ไม่ได้เป็นบริษัทหลักทรัพย์เพียงแห่งเดียวที่เข้าซื้อหุ้นบริษัทหลักทรัพย์รายอื่น เมื่อต้นปี 2554
เมย์แบงก์ ได้เข้าซื้อหุ้น บริษัทหลักทรัพย์กิมเอ็ง ซึ่งเป็นโบรกเกอร์ที่ใหญ่ที่สุดในประเทศไทย
ด้วยวงเงินที่สูงเป็นประวัติการณ์ และเปลี่ยนชื่อใหม่เป็น เมย์แบงก์ กิมเอ็ง นอกจากนี้ โอเอสเค
อินเวสเม้น แบงก์ ยังได้ซื้อหุ้น บริษัทหลักทรัพย์ บีฟิท ในช่วงเวลาเดียวกัน ขณะที่ช่วงปลายปี 2554
เกียรตินาคิน ได้เข้าซื้อหุ้น ภัทร โดยทั้ง 2
แห่งเป็นธนาคารเพื่อการลงทุนชั้นนำและเป็นหนึ่งในบริษัทหลักทรัพย์ที่ให้บริการแก่ลูกค้าสถาบันอันดับต้นๆของประเทศไทย

การควบรวมกิจการยังเข้มข้นอย่างต่อเนื่อง
และผู้ซื้อกิจการมีแนวโน้มที่จะมุ่งเป้าหมายไปยังกลุ่มธนาคารพาณิชย์รายใหญ่ หรือในบางกรณี
ธนาคารพาณิชย์เข้าซื้อหุ้นที่เหลือในบริษัทหลักทรัพย์ของตัวเอง อย่างกรณีของธนาคารไทยพาณิชย์
และ ธนาคารกรุงเทพฯ

ตารางแสดงมูลค่าการซื้อขายหลักทรัพย์และส่วนแบ่งตลาดของบริษัทฯ ในปี 2552 – 2554

  ---------------------------------------- ---------- ---------- ----------
                                           2554       2553       2552

  มูลค่าการซื้อขายหลักทรัพย์รวมของบริษัทฯ (ล้านบาท)  315,561    319,216    172,849

  ส่วนแบ่งการตลาดของบริษัทฯ(ร้อยละ)             2.53       2.58       2.00

  อันดับส่วนแบ่งการตลาด                        20         16         22
  ---------------------------------------- ---------- ---------- ----------

สภาวะตลาดตราสารอนุพันธ์โดยรวมปี 2553

ในปี 2554 ปริมาณการซื้อขายตราสารอนุพันธ์ รวมทั้งสิ้น 10,027,116 สัญญา
ซึ่งมีปริมาณการซื้อขายเฉลี่ยต่อวันเท่ากับ 41,145 สัญญา หรือเพิ่มขึ้นถึงร้อยละ 120.31
เมื่อเทียบกับปริมาณการซื้อขายเฉลี่ยต่อวันในปี 2553 ซึ่งสามารถแบ่งได้เป็น SET 50 Index
Futures 17,690 สัญญา, Single Stock Futures (SSF) 6,468 สัญญา, SET 50 Index
Option 443 สัญญา, Metal Futures (Gold & Silver Futures) 16,479 สัญญา,
Brent Crude Oil Futures 64 สัญญา และ Interest rate Futures 2 สัญญา
เมื่อเทียบกับปี 2553 ที่มีปริมาณการซื้อขายเฉลี่ยต่อวันอยู่ที่ 18,676 สัญญา
ในจำนวนนี้สามารถแบ่งได้เป็น SET50 Index Futures 10,212 สัญญา, Single Stock
Index Futures 4,006 สัญญา, SET50 Index Option 443 สัญญา, Gold Futures
4,014 สัญญา และ Interest Rate Futures 1 สัญญา โดยในปี 2553 มีสถานะคงค้าง ณ
วันที่ 31 ธันวาคม 2554 ทั้งสิ้น 56,452 สัญญา และมีจำนวนบัญชีซื้อขายอนุพันธ์รวมทั้งสิ้น 62,883
บัญชี เพิ่มขึ้นร้อยละ 50 จากสิ้นปี 2553 ที่มีจำนวนบัญชีซื้อขายอนุพันธ์ทั้งสิ้น 41,880 บัญชี

ปริมาณการซื้อขายของ Metal Futures (Gold & Silver Future) เพิ่มขึ้นมากกว่า 4 เท่า
เป็นผลมาจากการที่มีสินค้าเพิ่มเติมได้แก่ Silver Futures
และมีการซื้อขายเพิ่มเติมในช่วงกลางคืน (Night Session) ในช่วง 19.30-22.30 น.
เริ่มตั้งแต่วันที่ 20 มิถุนายน 2554 เป็นต้นมา
รวมถึงราคาทองคำได้ปรับตัวสูงขึ้นทำสถิติสูงสุดเป็นประวัติการณ์ที่ระดับ 1,920 เหรียญฯ ต่อออนซ์
หลังจากมีความกังวลว่าเศรษฐกิจโลกกำลังจะเผชิญภาวะถดถอย จากปัญหาหนี้สินในยูโรโซน
และทองคำถือว่าเป็นสินทรัพย์ที่ปลอดภัย
จึงทำให้นักลงทุนทั่วโลกต่างเข้ามาเก็งกำไรทองคำกันค่อนข้างมาก

ในส่วนตราสารอนุพันธ์อื่นที่มีปริมาณธุรกรรมเพิ่มขึ้น
เนื่องจากนักลงทุนเริ่มเห็นข้อดีของตราสารอนุพันธ์มากขึ้นเรื่อยๆ
โดยเฉพาะการลงทุนในตราสารอนุพันธ์เพื่อป้องกันความเสี่ยง (Hedging)
และความสามารถในการทำกำไรทั้งในตลาดขาขึ้น หรือขาลง
รวมถึงตราสารอนุพันธ์ยังใช้เงินในการลงทุนน้อยกว่าตราสารทุนทั่วไป นอกจากนี้ตลาดอนุพันธ์
(TFEX) ก็ยังคงมีการผลักดันให้มีการปรับปรุงกฎระเบียบต่างๆ
เพื่ออำนวยความสะดวกให้กับนักลงทุนทั้งในและต่างประเทศ

2.  ลักษณะลูกค้าของบริษัท

ลูกค้าของบริษัทฯ
มีทั้งลูกค้าบุคคลธรรมดาและลูกค้าสถาบันทั้งในประเทศและต่างประเทศซึ่งมีสัดส่วนในปี 2552 –
2554 ดังนี้

  --------------------------- -------------- -------------- --------------
  สัดส่วนประเภทลูกค้า (ร้อยละ)     2554           2553           2552

  ลูกค้าบุคคล                    77.72          79.34          80.15

  ลูกค้าสถาบัน                   22.28          20.66          19.85
  --------------------------- -------------- -------------- --------------

ในปี 2554 บริษัทฯ ไม่มีการพึ่งพิงรายได้จากลูกค้ารายใหญ่รายใดเกินกว่าร้อยละ 10 ของรายได้
สำหรับรายได้จากลูกค้ารายใหญ่ 10 ลำดับแรก คิดเป็นสัดส่วนประมาณร้อยละ 30.08
ของรายได้รวม และในปี 2553 คิดเป็นสัดส่วนประมาณร้อยละ 13.89 ของรายได้รวม

สำหรับการซื้อขายหลักทรัพย์สำหรับแต่ละประเภทบัญชี มีรายละเอียด ดังนี้

  --------------------------- -------------- -------------- --------------
  สัดส่วนประเภทบัญชี (ร้อยละ)      2554           2553           2552

  บัญชีเงินสด*                   85.99          82.27          82.08

  บัญชีเครดิตบาลานซ์              14.01          17.73          17.92
  --------------------------- -------------- -------------- --------------

หมายเหตุ: * รวมมูลค่าการซื้อขายหลักทรัพย์ของลูกค้าที่กู้ยืมเงินเพื่อซื้อหลักทรัพย์จาก TSFC

สัดส่วนของบัญชีเครดิตบาลานซ์ปรับลดลงจากร้อยละ 17.73 ในปี 2553 เป็นร้อยละ 14.01 ในปี
2554 และสัดส่วนของบัญชีเงินสดของบริษัทฯ ในปี 2554 ปรับเพิ่มขึ้นจากร้อยละ 82.27 เป็น
85.99 อย่างไรก็ตาม การเปลี่ยนแปลงสัดส่วนการซื้อขายหลักทรัพย์สำหรับแต่ละประเภทบัญชี
ถือเป็นเป็นการเปลี่ยนแปลงที่ไม่มีนัยสำคัญแต่อย่างใด

3.  การจัดหาผลิตภัณฑ์และบริการ

    1.  แหล่งที่มาของเงินทุน

แหล่งเงินทุนของบริษัทฯ มาจากส่วนของผู้ถือหุ้นเป็นหลัก โดย ณ วันที่ 31 ธันวาคม 2554 บริษัทฯ
มีทุนจดทะเบียน 502.49 ล้านบาท ซึ่งเรียกชำระแล้ว 502.49 ล้านบาท
ซึ่งบริษัทมีเงินกู้ระยะสั้นที่ใช้เพื่อหมุนเวียน 200 ล้าน และ ส่วนของผู้ถือหุ้น 2,131.79 ล้านบาท

2.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

ในปี 2554 และ 2553 บริษัทฯ ไม่มีการกู้ยืมเงินกับสถาบันการเงินใดๆ หรือบุคคลใดๆ
ที่เกี่ยวข้องกับผู้บริหารหรือผู้ถือหุ้นรายใหญ่เลย

3.  การดำรงอัตราส่วนเงินกองทุนสภาพคล่องสุทธิ

ในช่วงปี 2552 - 2554 บริษัทฯ สามารถดำรงอัตราส่วนเงินกองทุนสภาพคล่องสุทธิ
สูงกว่าอัตราร้อยละขั้นต่ำตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ
ก.ล.ต. กำหนด แสดงให้เห็นว่าบริษัทฯ มีสภาพคล่องเพียงพอในการดำเนินธุรกิจ โดยในปี 2552
บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 84.89 ถึงร้อยละ 1,705.04
ในปี 2553 บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 105.14 ถึงร้อยละ
543.89 และในปี 2554 บริษัทฯ มีอัตราส่วนเงินกองทุนสภาพคล่องสุทธิ อยู่ในช่วงร้อยละ 36.68
ถึงร้อยละ 279.89
โดยทั่วไปอัตราส่วนเงินกองทุนสภาพคล่องสุทธิจะเปลี่ยนแปลงเนื่องจากปัจจัยต่างๆ เช่น
ปริมาณการซื้อขายหลักทรัพย์ของลูกค้า การจัดจำหน่ายหลักทรัพย์
ซึ่งมีหลักทรัพย์ที่รับประกันการจัดจำหน่ายไม่หมดต้องโอนเข้าเป็นเงินลงทุนของบริษัทฯ
เงินลงทุนของบริษัทฯ เป็นต้น สำหรับอัตราส่วนเงินลงทุนสภาพคล่องสุทธิของบริษัทฯ
จะเปลี่ยนแปลงตามปริมาณการซื้อขายหลักทรัพย์ของลูกค้าเป็นหลัก
โดยถ้าในช่วงใดลูกค้ามีปริมาณการซื้อขายมาก
จะทำให้อัตราส่วนเงินกองทุนสภาพคล่องลดลงในช่วงเวลาการชำระราคาของลูกค้าหรือ T+3